先鋒10號

先鋒10號係美國太空總署嘅一隻太空探測器，喺1972年3月2號發射。

發射同探索
先鋒10號喺1972年3月3號由NASA喺佛羅里達州航天發射場 36A用Atlas-Centaur運載火箭發射。發射之後20分鐘，航天器伸出三個吊桿，將旋轉速度由30rpm減到4.8rpm。

發射90分鐘之後，航天器去到行星際空間，先鋒10號喺11小時內去到月球，係當時最快嘅人造物體。

1973年11月6號，先鋒10號離木星2500萬公里，隨著先鋒10號越來越近木星，佢開始影相，最後佢總共傳送咗大約500張相。

先鋒10號沿住木星磁赤道行，嗰度離子輻射集中。從12月3號開始，輻射影響咗先鋒10號，令佢發出咗錯誤命令，但仍然獲得咗木衞二同木衞三嘅影像。

先鋒10號喺1976年穿越土星軌道，並喺1979年穿越天王星軌道。1983年6月13號，佢穿越海王星軌道，成為第一個離開太陽系主要行星附近嘅人造物體。任務喺1997年3月31號正式結束。

2002年4月27號係最後一次接收到先鋒10號嘅信號，之後嘅信號幾乎檢測唔到。2003年1月23號，先鋒10號嘅最後一個好微弱嘅信號喺離地球120億公里嘅地方收到。最後喺2006年3月4號作出咗最後一次聯繫先鋒10號嘅嘗試，但冇收到先鋒10號嘅回應。

先鋒11號

美國太空總署
太空探測器